"Marius Tucă Show", 31 mai 2021. Invitaţi: Narcis Dorin Ion şi Ion Cristoiu.
Invitații de azi sunt Narcis Dorin Ion, managerul Muzeului Național Peleș Sinaia, și publicistul Ion Cristoiu.
A fost director al Direcției “Muzee, Colecții și Arte Vizuale" din Ministerul Culturii, a fost director general al Castelului Bran și, din 2016, e manager al Muzeului Național Peleș din Sinaia. Autor al numeroase lucrări istorice de referință, istoricul Narcis Dorin Ion a rezistat unor numeroase adversități de-a lungul timpului și până la urmă a reușit să-și impună punctul de vedere. Vine la Marius Tucă Show să răspundă la eterna întrebare: ce se întâmplă cu castelele României? Vor intra ele în posesia statului român sau nu? Nu știm ce s-a întâmplat cu Florin Cîțu. O fi descoperit vreo pastilă de vorbit corect sau și-a pus filtru la mască. Nu vom putea ști niciodată ce se ascunde în spatele mușchilor umflați brusc ai premierului, fapt e că duminică dimineața a dat nucleara, cum se zice la noi, la intelectuali: și-a anunțat candidatura la șefia PNL: “PNL are nevoie de un suflu nou", a declamat acesta, punându-l automat în contrapunct pe Orban ca fiind “un suflu vechi". Degeaba și-a asortat Orban masca la culorile liberalilor. Sub masca lui galbenă, zâmbea, dar nu era zâmbetul lui. Publicistul Ion Cristoiu vine la Marius Tucă Show pentru o analiză pertinentă a evenimentelor din weekend. Pentru că vechiul dinozaur de presă știe să umble la butonul de finețe și vede ceea ce alții nu văd.